Tripp-trapp-trehundre

Tripp-trapp-trehundre er en norsk TV-quiz som ble sendt på NRK Fjernsyn i 1986. Her skulle to deltakere spille en form for bondesjakk. Spillet foregikk på lystavler som var festet på et tre etasjers stillas hvor det satt ni kjendiser. Utgangspunktet for det hele var spørsmål fra programlederen. Deltakerne skulle ikke selv besvare spørsmålene, men la en av kjendisene avlevere et svar. Svaret var enten sant eller en oppdiktet historie, og deltakerens oppgave var å avgjøre om vedkommende snakket sant eller bløffet. Programleder var Torkjell Berulfsen.

Programmet var basert på den svenske TV-produksjonen Prat i kvadrat, som igjen var basert på amerikanske Hollywood Square.

I det første programmet bestod kjendispanelet av Ingrid Bjørnov, Anette Bøe, Finn Kalvik, Eva Knardahl, Kristin Moe, Ole Jørgen Nilsen, Helge Reiss, Kari Svendsen og programlederen for den svenske programserien, Fredrik Belfrage.

Referanser

Eksterne lenker 

 

Norske TV-quiz
Norske TV-serier fra 1980-årene
TV-produksjoner på NRK